recursal/SuperWikiNEXT-32B huggingface dataset:
**எச்டி 30177 (HD 30177)** என்பது தொராடோ விண்மீன் குழுவில் தோராயமாக 182 ஒளி ஆண்டுகள் (56 புடைநொடிகள் ) தொலைவில் அமைந்துள்ள 8 ஆம் தோற்றப் பொலிவுப் பருமை கொண்ட விண்மீனாகும். இது ஒரு மஞ்சள் குறுமீன் ஆகும். இதன் மையத்தில் ஐதரஜன்னணுக்கருவைத் தொகுக்கும் ஒரு வகை மஞ்சள் விண்மீன். இந்த விண்மீன் பிந்திய ஜி-வகையாக இருந்தாலும், இது சூரியனை விட குளிர்ச்சியானதும் குறைவான பொருண்மை கொண்டதும் ஆகும். ஆனால் இதன் ஆரம் பெரியது. இது சூரியனை விட 1.8 மடங்கு பழமையானது. இந்த விண்மீன் அமைப்பில் இரண்டு புறக்கோள்கள் உள்ளன.

கோள் அமைப்பு
------------

2002, ஜூன் 13, அன்று வியாழனை விட 8 மடங்கு பொருண்மை கொண்ட HD 30177 b இன் கண்டுபிடிப்பை ஆங்கிலோ-ஆத்திரேலியக் கோள் தேட்டக் குழு அறிவித்தது. கண்டுபிடிப்பை விவரிக்கும் அறிவியல் கட்டுரை 2003 ஆம் ஆண்டில் வானியற்பியல் இதழில் வெளியிடப்பட்டது பின்னர் சுமார் 32 வருட வட்டணையில் இரண்டாவது பாரிய வளிமப் பெருங்கோள் கண்டுபிடிக்கப்பட்டது. 2022 ஆம் ஆண்டில், இரண்டு ஓள்களின் சாய்வும் உண்மையான பொருண்மையும் வானளவியல் வழி அளவிடப்பட்டது. 

எச்டி 30177 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(year) | வட்டவிலகல் |
| --- | --- | --- | --- | --- |
| **b** | 8.403+1.241−0.489 *M*J | 3.604+0.135−0.147 | 6.884+0.014−0.012 | 0.207+0.012−0.017 |
| **c** | 6.150+1.308−0.341 *M*J | 10.258+0.535−0.480 | 33.088+1.596−1.207 | 0.039+0.005−0.013 |

மேலும் காண்க
------------

* சூரியப் புறக்கோள்களின் பட்டியல்

மேற்கோள்கள்
-----------

வெளி இணைப்புகள்
---------------

* 

1. ↑
***தி 3 மிஸ்டேக்ஸ் ஆஃப் மை லைஃப்*** சேத்தன் பகத் என்ற இந்திய ஆங்கில எழுத்தாளர் எழுதிய மூன்றாவது நாவல் ஆகும். இந்த நூல் 2008 ஆம் ஆண்டு மே மாதம் வெளியிடப்பட்டது மற்றும் முதலாவதாக 4,20,000 பிரதிகள் அச்சிடப்பட்டது. இந்த நாவல் மூன்று நண்பர்களின் வாழ்க்கையைப் பற்றியது. மேற்கு இந்தியாவில் உள்ள அகமதாபாத் நகரம் இக்கதையின் நிகழ்விடமாக இருக்கின்றது. சேத்தன் பகத் எழுதிய நாவல்களில் அதிகமாக விற்பனையான மூன்றாவது நூல் இதுவாகும்.

மொழிபெயர்ப்பு
-------------

இந்த நூல் குஜராத்தி மொழியில் அஹமதாபாத் & மும்பையில் உள்ள MBD என்ற முன்னணி குஜராத்தி புத்தக வெளியீட்டாளரால் வெளியிடப்பட்டுள்ளது. இந்நூல் தமிழில் மொழிமாற்றம் செய்யப்பட்டு டைமண்ட் பாக்கெட் புக்ஸ் மூலம் வெளியிடப்பட்டுள்ளது.  பிரெஞ்சு மொழிபெயர்ப்பு மார்ச் 2010 இல் செர்சே மிடி பப்ளிஷரால் *Les 3 erreurs de ma vie* என வெளியிடப்பட்டது. 2011 ஆம் ஆண்டு திலீப ஜெயக்கொடியால் சிங்களத்தில் *துன் தகத்தீருகன் கரபு கெனெக் மான்* என்ற பெயரில் மொழிபெயர்ப்பு செய்யப்பட்டது.[]</link>

திரைப்பட தழுவல்கள்
------------------

முதன்மைக் கட்டுரை: Kai Po Che!
நாவலின் திரைப்பட வடிவம் *காய் போ சே!* அபிஷேக் கபூர் இயக்கத்தில் சுஷாந்த் சிங் ராஜ்புத், அமித் சாத் மற்றும் ராஜ்குமார் ராவ் ஆகியோர் நடிப்பில் பிப்ரவரி 2013 இல் வெளியானது. இந்தப் படமும் புத்தகமும் குஜராத்தை மையமாக வைத்து எடுக்கப்பட்டவை என்பதால் *காய் போ சே என்று தலைப்பு வைக்கப்பட்டுள்ளது.* .

மேற்கோள்கள்
-----------

1. ↑  "चेतन भगत की पुस्तकों के हिंदी संस्करणों ने मचाई धूम- 2008100554287800 | India - Oneindia Hindi". Thatshindi.oneindia.in. 5 October 2008.. பார்த்த நாள்: 18 May 2013.

* Diamond Pocket Books : Official Website
**டாக்டர் எம்.ஜி.ஆர்‌ பேச்சுத்திறனும், செவித்திறனும் குறைபாடுள்ளோருக்கான இல்லத்துடன்கூடிய மேல்நிலைப்பள்ளி** (*Dr. M. G. R. Home and Higher Secondary School for the Speech and Hearing Impaired*)இந்தியாவின் தமிழ்நாட்டிலுள்ள காஞ்சிபுரம் மாவட்டத்திலுள்ள கல்வி நிறுவனமாகும். இது 1990‌ ஆம் ஆண்டு சனவரி 17ஆம் நாள் தொடங்கப்பட்டது.

விவரம்
------

இந்த நிறுவனமானது தமிழ்நாடு அரசின் மாற்றுத்திறனாளிகள் மறுவாழ்வு ஆணையரின் அங்கீகாரம் பெற்றது. இந்நிறுவனம் பேச்சு மற்றும் செவித்திறன் குறைபாடுள்ள தேசிய நிறுவனமான அலி யாவர் ஜங் பட்டியலில் இடம் பெற்றுள்ளது. இப் பள்ளியானது மேல்நிலை வகுப்பு வரை நன்கு பயிற்சி பெற்ற ஆசிரியர்களை கொண்டுள்ளது. இங்கு படிக்கும் மாணவர்கள் தொலைதூரக் கல்வித்திட்டம் மூலமாக பல்கலைக்கழக தேர்வுகளை மேற்கொள்கிறார்கள். மாணவர்கள் ஒருங்கிணைந்த முதன்மைப் பள்ளிகள் மூலமும் பயனடைகிறார்கள். இப்பள்ளியும் இல்லமும் எம்.ஜி.ஆர் நினைவு அறக்கட்டளை மூலம் நிறுவப்பட்டு பராமரிக்கப்படுகிறது.

பள்ளிக் குழந்தைகளால் நடத்தப்பட்ட பொய்க்கால் குதிரை ஆட்டம்

மேற்கோள்கள்
-----------

1. ↑  "Home". .
2. ↑  "Ali Yavar Jung National Institute For The Hearing Handicapped". .

வெளியிணைப்புகள்
---------------

விக்கிமீடியா பொதுவகத்தில்,  
 ***டாக்டர் எம்.ஜி.ஆர்‌ பேச்சுத்திறன் மற்றும் செவித்திறன் குறைபாடு உறைவிட மேல்நிலைப்பள்ளி***   
என்பதின் ஊடகங்கள் உள்ளன. 

* official website of the institution
**பிரபாகர் பாண்டுரங் கௌங்கர்** (*Prabhakar Pandurang Gaonkar*) (4 ஏப்ரல் 1964 - 14 செப்டம்பர் 2012) கோவாவைச் சேர்ந்த இந்திய அரசியல்வாதி ஆவார். இவர் கோவா சட்டமன்றத்தின் முன்னாள் உறுப்பினராக இருந்தார், 1999 முதல் 2002 வரை சங்கேம் சட்டமன்றத் தொகுதியை பிரதிநிதித்துவப்படுத்தினார். இவர் பாரதிய ஜனதா கட்சியின் உறுப்பினராக இருந்தார்.

தொடக்க கால மற்றும் தனிப்பட்ட வாழ்க்கை
-------------------------------------

பிரபாகர் பாண்டுரங் கோன்கர் கோவாவில் உள்ள சங்குவில் பிறந்தார். இவர் தனது உயர்நிலைப் பள்ளி இறுதிப்படிப்பினை முடித்தார். இவர் சுனந்தா கோன்கரை மணந்தார், இத்தம்பதியருக்கு ஒரு மகன் மற்றும் மகள் இருந்தனர்.

தொழில் வாழ்க்கை
---------------

1999 ஆம் ஆண்டு கோவா சட்டப் பேரவைத் தேர்தலில் சங்கேம் சட்டமன்றத் தொகுதியில் பாரதிய ஜனதா கட்சி சார்பில் கோன்கர் போட்டியிட்டு வெற்றி பெற்றார். இந்திய தேசிய காங்கிரசு வேட்பாளர் சத்யவான் பத்ரு தேசாயை 787 வாக்குகள் வித்தியாசத்தில் தோற்கடித்தார்.

இறப்பு
------

சிரோடாவில் உள்ள காமாக்சி ஆயுர்வேத கல்லூரி மற்றும் மருத்துவமனையில் சில நாட்கள் கோன்கர் சிகிச்சை பெற்று வந்தார். 14 செப்டம்பர் 2012 அன்று, கோன்கர் ஒரு சிறிய நோயால் இறந்தார். இதையடுத்து அவரது இறுதிச் சடங்குகள் மறுநாள் நடைபெற்றது. 

### எதிர்வினைகள்

இவரது மரணத்திற்கு கோவா முதல்வர் மனோகர் பாரிக்கர் இரங்கல் தெரிவித்ததுடன், கரும்பு விவசாயிகள் மற்றும் சலாலிம் அணை காரணமாக இடம்பெயர்ந்த குடும்பங்கள் உட்பட பல பிரச்சினைகளை கோன்கர் எழுப்பியதாகக் கூறினார்.

மேற்கோள்கள்
-----------

1. ↑  "Goa Legislative Assembly". .
2. ↑  "Prabhakar Gaonkar, former BJP MLA from Sanguem, passed away after a brief illness, on Friday afternoon. He was 46.". .
3. 1 2 3  "Ex-Sanguem MLA Gaonkar dies at 46" (in en). September 15, 2012. .
**குசுமா கிருஷ்ண மூர்த்தி** (*Kusuma Murthy*) என்பவர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் ஆறாவது, ஏழாவது மற்றும் ஒன்பதாவது மக்களவையில் அமலாபுரம் நாடாளுமன்றத் தொகுதியின் உறுப்பினராகப் பணியாற்றினார். இவர் இந்தியத் தேசிய காங்கிரசு கட்சியினைச் சார்ந்தவர்.

இளமை
----

மூர்த்தி 1940ஆம் ஆண்டு செப்டம்பர் 11 ஆம் தேதி ஆந்திரப் பிரதேசத்தின் கிழக்கு கோதாவரி மாவட்டத்தில் பிறந்தார். இவர் ஸ்ரீ கோனசீமா பானோஜி ராமர் கல்லூரியில் தனது கல்வியைக் கற்றார். பின்னர் ஆந்திரா மற்றும் நாக்பூர் பல்கலைக்கழகத்தில் பயின்றார்.

அரசியல்
-------

1980-82 வரை மூர்த்தி தனது அரசியல் வாழ்க்கையில் கூட்டுத் தேர்வுக் குழுவின் ஒருங்கிணைப்பாளர், பட்டியல் சாதிகள் மற்றும் பழங்குடியினர் நலன் தொடர்பான குழு உள்ளிட்ட பல்வேறு பதவிகளில் பணியாற்றினார். இவர் ஆறாவது, ஏழாவது மற்றும் ஒன்பதாவது மக்களவை பொதுத் தேர்தலில் அமலாபுரம் நாடாளுமன்றத் தொகுதியின் காங்கிரசு வேட்பாளராகப் போட்டியிட்டு வெற்றி பெற்று நாடாளுமன்ற மக்களவை உறுப்பினராகப் பணியாற்றினார். நவம்பர் 1983 முதல் ஜனவரி 1985 வரை இந்தியத் தேசிய காங்கிரசு குழுவின் இணைச் செயலாளராகப் பணியாற்றியதோடு, 1990-ல் பெட்ரோலியம் மற்றும் இரசாயனத் துறை அமைச்சராகவும் பணியாற்றினார்.

மேற்கோள்கள்
-----------

1. ↑  "Kusuma Krishna Murty,Amalapuram Lok Sabha 1977". .

மேலும் படிக்க
-------------

* "Members : Lok Sabha". 2021-09-16. .
* "Members : Lok Sabha" (in rw). 2021-09-16. .
* "Members : Lok Sabha". 2021-09-16. .
**அஜய் பூபதி ராஜு** (பிறப்பு அஜய் நரசிம்ம நாக பூபதி ராஜு) ஒரு இந்திய திரைப்பட இயக்குனர் ஆவார். இவர் முக்கியமாக தெலுங்குத் திரைப்படங்களில் பணியாற்றுகிறார். இவர் இயக்குனராக அறிமுகமான <i id="mwCg">RX 100</i> என்ற திரைப்படம் நல்ல வரவேற்பைப் பெற்றது. இப்படம் இந்தியிலும் மறு ஆக்கம் செய்யப்பட்டது. 2019 இல் சிறந்த அறிமுக இயக்குனருக்கான (தெலுங்கு) SIIMA விருதைப் பெற்றார் நடித்த மகாசமுத்திரம் (2021) என்ற இவரது இரண்டாவது படத்தில் சர்வானந்த் & சித்தார்த் இருவரும் நடித்திருந்தனர்.

ஆரம்ப கால வாழ்க்கை
------------------

அஜய் பூபதி ராஜுவின் தந்தை பூபதி ராமராஜு வேகேசனா ஆந்திர மாநிலம் ஆத்ரேயபுரத்தில் ஒரு விவசாயியாக இருந்தார். தனது கல்விக்குப் பிறகு, தெலுங்குத் திரையுலகில் இயக்குனராகப் பணியாற்ற ஹைதராபாத் சென்றார்.

பூபதிராஜு இயக்குனர்/திரைக்கதை எழுத்தாளர் ரமேஷ் வர்மா மற்றும் வீரு போட்லா ஆகியோரிடம் ஒரு கூட்டாளியாக தனது வாழ்க்கையைத் தொடங்கினார். ராம் கோபால் வர்மாவுடன் <i id="mwHg">வங்கவீதி</i> படத்தில் நிர்வாக இயக்குனராகவும், *கில்லிங் வீரப்பன்* படத்தில் இணை இயக்குனராகவும், <i id="mwIg">அட்டாக்</i>, <i id="mwJA">வீரா</i> போன்ற படங்களில் இணை இயக்குனராகவும் பணியாற்றியுள்ளார். இவர் வீரு போட்லாவுடன் *தூசுகெல்தா* படங்களில் இணை இயக்குனராக பணியாற்றியவர். அதன் பிறகு பூபதிராஜு தனது இயக்கத்தில் <i id="mwKQ">RX 100</i> படத்தை எடுத்தார். இப்படம் இந்தியிலும் மறு ஆக்கம் செய்யப்பட்டது. ஷர்வானந்த், சித்தார்த், அதிதி ராவ் ஹைதாரி மற்றும் அனு இம்மானுவேல் நடித்த அடுத்த படம் <i id="mwLg">மகாசமுத்திரம்</i>. 

2023 ஆம் ஆண்டில், இவரது இயக்கத்தில் "மங்கலவாரம்" என்றத் திரைப்படம் வளியாக உள்ளது.

சொந்த வாழ்க்கை
--------------

இவர் தனது குழந்தைப் பருவ காதலியான சிரிஷா என்பவரை 25 ஆகஸ்ட் 2018 அன்று திருமணம் செய்து கொண்டார்.

மேற்கோள்கள்
-----------

வெளி இணைப்புகள்
---------------


1. ↑  Sistu, Suhas (2023-10-21). "‘Mangalavaaram’ trailer: Breathtaking, Emotionally Resonant, Fiery!" (in english). .
2. ↑  "How the success of RX100 helped Ajay Bhupathi win over his fiancee’s family - Times of India" (in en). 2018-08-12. .
**மதுக்கூர் ஊராட்சி ஒன்றியம்** , தமிழ்நாட்டின்  தஞ்சாவூர் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். மதுக்கூர் ஊராட்சி ஒன்றியம் முப்பத்து மூன்று ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் மதுக்கூரில் இயங்குகிறது.

மக்கள் வகைப்பாடு
----------------

2011 ஆம் ஆண்டு மக்கட்தொகை கணக்கெடுப்பின் படி, மதுக்கூர் ஊராட்சி ஒன்றியத்தின் மொத்த மக்கள் தொகை 67,113 ஆகும். அதில் பட்டியல் இன மக்களின் தொகை 8,789 ஆக உள்ளது. பட்டியல் பழங்குடி மக்களின் தொகை 25 ஆக உள்ளது.

ஊராட்சி மன்றங்கள்
-----------------

மதுக்கூர் ஊராட்சி ஒன்றியத்தில் உள்ள முப்பத்து மூன்று ஊராட்சி மன்றங்களின் விவரம்;

1. அண்டமி
2. அத்திவெட்டி
3. ஆலத்தூர்
4. ஆலம்பள்ளம்
5. ஆவிக்கோட்டை
6. இளங்காடு
7. ஒலையக்குன்னம்
8. கருப்பூர்
9. கல்யாணஓடை
10. கன்னியாக்குறிச்சி
11. காசாங்காடு
12. காடந்தங்குடி
13. காரப்பங்காடு
14. கீழக்குறிச்சி
15. சிரமேல்குடி
16. சிராங்குடி
17. சொக்கனாவூர்
18. தளிக்கோட்டை
19. நெம்மேலி
20. பழவேரிக்காடு
21. பாவாஜிக்கோட்டை
22. புலவஞ்சி
23. புளியக்குடி
24. பெரியக்கோட்டை
25. மதுக்கூர் வடக்கு
26. மதுரபாஷாணிபுரம்
27. மன்னங்காடு
28. மூத்தாக்குறிச்சி
29. மோகூர்
30. வாட்டாகுடி உக்கடை
31. வாட்டாகுடி வடக்கு
32. விக்ரமம்
33. வேப்பங்குளம்

வெளி இணைப்புகள்
---------------

* தஞ்சாவூர் மாவட்டத்தின் 14 ஊராட்சி ஒன்றியங்களின் வரைபடம் பரணிடப்பட்டது 2015-07-08 at the வந்தவழி இயந்திரம்

இதனையும் காண்க
--------------

* தமிழக ஊராட்சி ஒன்றியங்கள்
* தமிழ்நாடு ஊரக வளர்ச்சி மற்றும் ஊராட்சித் துறை
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

Request kindly periyakkottai Village south Street /126 number street dog over full already kindly remove dog request 1first mail .thank you we are waiting for your action shortly

1. ↑  தஞ்சாவூர் மாவட்ட ஊராட்சி ஒன்றியங்கள்
2. ↑  "காப்பகப்படுத்தப்பட்ட நகல்". .
3. ↑
4. ↑  ஊராட்சி ஒன்றியத்தின் கிராம ஊராட்சிகள்
**காங்கரா** **தேவி** **மந்திர்** என்றும் அழைக்கப்படும் **பஜ்ரேஸ்வரி (அல்லது வஜ்ரேஸ்வரி) மாதா மந்திர்** என்பது வட இந்திய மாநிலமான ஹிமாச்சலப் பிரதேசத்தில் உள்ள காங்கரா நகரத்தில் அமைந்துள்ள ஒரு கோஇலாகும். இது துர்க்கையின் வடிவமான **வஜ்ரேஸ்வரி** தேவிக்காக அர்ப்பணிக்கப்பட்ட கோயிலாகும். இது 51 சக்தி பீடங்களில் ஒன்றாகும்.

இடம்
----

 வஜ்ரேஸ்வரி தேவி சக்திபீடம் காங்கரா
வஜ்ரேஸ்வரி கோயில் இந்தியாவின் இமாச்சலப் பிரதேசத்தின் காங்க்ரா மாவட்டத்தில் காங்க்ரா நகரில் அமைந்துள்ளது. இது காங்கரா நகரின் காங்கரா மந்திர் மற்றும் காங்கரா ஆகிய இரண்டு தொடருந்து நிலையங்களிலிருந்தும் மூன்று கி.மீ. தொலைவில் அமைந்துள்ளது. காங்க்ரா வானூர்தி நிலையம் கோயிலில் இருந்து ஒன்பது கிலோமீட்டர் தொலைவில் காங்க்ரா கோட்டை அருகில் அமைந்துள்ளது.

தொன்மக்கதைகள்
-------------

தாட்சயணி தன் தந்தையின் யாகத்தில் சிவபெருமானுக்கு அவிர்பாகம் கொடுக்காத சர்ச்சையில் தீயில் தன்னை மாய்த்துக் கொண்டதாக ஒரு தொன்மக் கதை கூறுகிறது. தாட்சாயணியின் உடலை சிவன் தன் தோளில் எடுத்துக்கொண்டு தாண்டவத்தைத் தொடங்கினார். உலகை அழிவைத்தைத் தடுக்க, விஷ்ணு தாட்சாயணியின் உடலை தனது சக்கரத்தால் 51 துண்டுக வெட்டினார். சதியின் இடது மார்பகம் இந்த இடத்தில் விழுந்தது, இதனால் இது ஒரு சக்தி பீடமாக மாறியது. ஞானார்ணவ தந்திரம் இந்த சக்திபீடத்தை "பிருகுபுரி சக்திபீடம்" என்று குறிப்பிட்டுள்ளது. பிருஹத் நிலா தந்திரத்தின்படி, இந்த சக்திபீடத்தின் தேவி "வ்ரஜேஸ்வரி "ஆவார். இந்த இடம் குப்தபுரா என்று அழைக்கப்பட்டது.

வரலாறு
------

மூலக் கோயில் மகாபாரத காலத்தில் பாண்டவர்களால் கட்டப்பட்டதாகக் கூறப்படுகிறது. ஒரு நாள் பாண்டவர்கள் தங்கள் கனவில் துர்கையைக் கண்டதாகவும், அதில் அவர் நாகர்கோட் கிராமத்தில் இருப்பதாகவும், அவர்கள் தங்களைப் பாதுகாத்துக் கொள்ள விரும்பினால், அந்த பகுதியில் அவருக்கு ஒரு கோயிலைக் கட்ட வேண்டும் என்றும் இல்லையெனில் அவர்கள் அழிக்கப்படுவார்கள் என்றும் கூறப்பட்டது. அதே இரவில் நாகர்கோட் கிராமத்தில் அவளுக்கு ஒரு அற்புதமான கோயிலைப் பாண்டவர்கள் கட்டினர் என்ற செவிவழிக் கதை நிலவுகிறது. 1905 ஆம் ஆண்டில், சக்திவாய்ந்த நிலநடுக்கத்தால் கோயில் அழிந்தது. பின்னர் அரசாங்கத்தால் மீண்டும் கட்டப்பட்டது.

கோவில் அமைப்பு
--------------

பிரதான வாயில் நுழைவாயில் நாகர்கானா அல்லது முரசு இல்லம் போல உள்ளது. மேலும் இது பஸ்சின் கோட்டை நுழைவாயிலைப் போலவே கட்டப்பட்டுள்ளது. இக்கோயிலையும் கோட்டை போன்ற கல் சுவர் சூழ்ந்துள்ளது.

முதன்மைக் கோயிலின் உள்ளே வஜ்ரேஸ்வரி தேவி கல் (பிண்டி) வடிவில் இருக்கிறார். இக்கோயிலில் சிறிய பைரவர் கோயிலும் உள்ளது. முதன்மைக் கோவிலின் வசலில் தயான் பகத் என்பவரின் சிலை உள்ளது. அக்பர் காலத்தில் தயாள் பகத் தனது தலையை தேவிக்காக அர்ப்பணித்தார் எனபதால் அவருக்கு சிலை உள்ளது.

திருவிழாக்கள்
-------------

சனவரி இரண்டாவது வாரத்தில் வரும் மகர சங்கராந்தி கோயிலில் சிறப்பாக கொண்டாடப்படுகிறது. மகிசாசுரனை போரில் கொன்ற தேவிக்கு அப்போது சில காயங்கள் ஏற்பட்டதாக தொன்மம் கூறுகிறது. அந்த காயங்களை போக்க, நாகர்கோட்டில் தேவி தன் உடலில் வெண்ணெயை பூசிக்கொண்டாள். இதனால் அந்நாளைக் குறிக்கும் வகையில் அம்மனுக்கு வெண்ணெய்க் காப்பு அபிசேகம் செய்யப்பட்டு, கோயிலில் ஒருவாரம் திருவிழா நடத்தப்படுகிறது.

நிர்வாகம்
---------

இக்கோயில் இந்திய அரசால் பராமரிக்கப்படுகிறது.

மேற்கோள்கள்
-----------

1. ↑  The Śākta Pīṭhas
**யூத எதிர்ப்புக் கொள்கை** (*Antisemitism*) என்பது யூதர்கள் மீது சந்தேகம் கொள்ளுதல், வெறுப்புக் காட்டுதல், புறக்கணித்தல் போன்ற செயற்பாடுகளாகும். 2005ம் ஆண்டில் வெளியிடப்பட்ட அமெரிக்க அறிக்கை, யூதவைரி என்பது யூதர் மீதான வெறுப்பு, தனியாகவும் குழுவாகவும், யூதர்களின் மதம் மற்றும்/அல்லது இனம் சார்ந்து வெளிப்படுதல் எனக் குறிப்பிடுகிறது. இவ்வாறான கொள்கையைக் கொண்டிருப்பவர் **யூதவைரி** எனப்படுவர்.

யூத எதிர்ப்புக் கொள்கை பல வழிகளிலும் வெளிப்படும். யூதர்களுக்கு எதிராக பாரபட்சம் காட்டுதல், வெறுப்பு போன்ற முறைகளில் குழு, அரச காவற்றுறை மற்றும் பாதுகாப்புப் படைகள் மூலம் இது வெளிப்படுடலாம். 1096இல் முதலாம் சிலுவைப் போர், 1290இல் பிரித்தானியாவிலிருந்து யூதர்கள் வெளியேற்றம், 1391 இல் எசுபானியாவில் யூதப் படுகொலை, எசுபானிய விசாரணை தண்டனை, 1492இல் எசுபானியாவிலிருந்து வெளியேற்றம் 1497 இல் போர்த்துக்கல்லிலிருந்து வெளியேற்றம், உரசிய படுகொலைகள், பிரெஞ்சு அவதூறு, நாட்சி ஜெர்மனியின் *இறுதித் தீர்வு* உரசியாவின் யூத எதிர்ப்புக் கொள்கை ஆகிய துன்புறுத்தல்கள் உச்ச எடுத்துக்காட்டுகளாகக் கொள்ளலாம்.

யூத எதிர்ப்புக் கொள்கை என்பது சொற்பிறப்பியலின் படி செமிட்டிக் இனத்தவருக்கு எதிரானது எனும் பொருளைக் கொண்டுள்ளது. இது 19ம் நூற்றாண்டின் இறுதியில் செருமனியில் உருவாகியது. "யூத வெறுப்பு" எனும் அடிப்படையிலான இப்பதம் அன்றிலிருந்த இன்றும் சாதாரணமாகப் பாவிக்கப்படுகின்றது.

குறிப்புகள்
-----------

விக்கிமீடியா பொதுவகத்தில்,  
 ***யூத-எதிர்ப்பு***   
என்பதின் ஊடகங்கள் உள்ளன. 


1. ↑  "Report on Global Anti-Semitism", en:United States Department of State, January 5, 2005.
2. ↑  
	* Jerome A. Chanes. *Antisemitism: A Reference Handbook*, ABC-CLIO, 2004, p. 150.
	* Rattansi, Ali. *Racism: A Very Short Introduction*, ஒக்ஸ்போர்ட் பல்கலைக்கழகப் பதிப்பகம், 2007, pp. 4–5.
	* Rubenstein, Richard L.; Roth, John K. *Approaches to Auschwitz: the Holocaust and its legacy*, Westminster John Knox Press, 2003, p. 30.
	* Johnston, William M. *The Austrian Mind: An Intellectual and Social History, 1848–1938*, University of California Press, 1983, p. 27.
3. ↑  
	* Lewis, Bernard. "Semites and Antisemites" பரணிடப்பட்டது 2011-05-14 at the வந்தவழி இயந்திரம். Extract from *Islam in History: Ideas, Men and Events in the Middle East*, The Library Press, 1973.
	* "Anti-Semitism", *Encyclopædia Britannica*, 2006.
	* Johnson, Paul. *A History of the Jews*, HarperPerennial 1988, pp. 133 ff.
	* Lewis, Bernard. "The New Anti-Semitism" பரணிடப்பட்டது 2011-09-08 at the வந்தவழி இயந்திரம், *The American Scholar*, Volume 75 No. 1, Winter 2006, pp. 25–36. The paper is based on a lecture delivered at Brandeis University on March 24, 2004.
மூலவர் கருவறை
**திருவட்டா மகாதேவர் கோயில்** இந்தியாவின் கேரள மாநிலத்தில் உள்ள பத்தனம்திட்டா மாவட்டத்தில் திருவல்லாவில் மணிமலையாற்றின் (நதி) கரையில் அமைந்துள்ளது. இக்கோயில் சிவபெருமானுக்கு அர்ப்பணிக்கப்பட்ட ஒரு பழமையான இந்து கோவில் ஆகும்.  இக்கோயிலைப் பற்றிய குறிப்புகள் வாழப்பள்ளி கல்வெட்டில் உள்ளன. அது கொடுங்கல்லூர் சேர (முந்தைய குலசேகரன்) மன்னன் ராம ராஜசேகரன் மற்றும் வாழப்பள்ளியில் உள்ள கோயிலுடன் தொடர்புடையதாகும். மலையாள மொழியில் எழுதப்பட்ட கொடுங்கல்லூர் சேர அரசனைக் குறிப்பிடும் ஆரம்பகால கல்வெட்டுப் பதிவு இதுவேயாகும்.   திரேதா யுகத்தில் பரசுராமர் இங்குள்ள சிவபெருமானின் சிலையை நிறுவியதாக நாட்டுப்புற வழக்காறுகள் கூறுகின்றன.   கேரளாவில் உள்ள 108 பிரசித்தி பெற்ற சிவன் கோயில்களில் இக்கோயிலும் ஒன்றாகும்.

வரலாறு
------

கேரளாவின் பழமையான கோயில்களில் இக்கோயிலும் ஒன்றாகும். மஹோதயபுரம் நகரை ஆண்ட இரண்டாம் சேர வம்சத்தின் ஆட்சிக்காலத்தில் குலசேகரப் பெருமாள்களால் இக்கோயில் கட்டப்பட்டதாக நம்பப்படுகிறது. கேரளாவில் கிடைத்த பழமையான வாழப்பள்ளி செப்புத்தகடு, இந்தச் சிவன் கோயிலைப் பற்றி குறிப்பிடுகிறது.  திருவாடா கோயிலும் வாழப்பள்ளி மகா சிவன் கோயிலும் சேர சாம்ராஜ்ய காலத்திலிருந்தே மிகவும் தொடர்புடையனவாகும்.

கட்டிடக்கலை
-----------

திருச்சுற்று
திருவல்லாவில் மணிமலையாற்றின் (நதி) கரையிலிருந்து சற்று தொலைவில் அமைந்துள்ள இக்கோயில் மூலவர் கருவறை, நாலம்பலம், மண்டபம் ஆகிய கட்டடக்கூறுகளைக் கொண்டுள்ளது. மூவரான சுயம்பு சிவலிங்கம் ஒரு சதுர கருவறையின் உட்புறத்தில் உள்ளது. கிழக்கு நோக்கிய நிலையில் உள்ளது. தென்கிழக்கு மூலையில் கணபதி அமைந்துள்ளது. மூலவர் சன்னதியில் சுயம்பு லிங்கமும், இரண்டாவது சன்னதியில் பெரிய சிவலிங்கமும் தனித்தனியாக உள்ளன.

படத்தொகுப்பு
------------

* திருச்சுற்றுதிருச்சுற்று
* அம்பலவட்டம்அம்பலவட்டம்
* இரண்டாவது சன்னதிஇரண்டாவது சன்னதி
* திருச்சுற்றுதிருச்சுற்று
* கருவறைகருவறை

மேலும் பார்க்கவும்
------------------

விக்கிமீடியா பொதுவகத்தில்,  
 ***திருவட்டா மகாதேவர் கோயில்***   
என்பதின் ஊடகங்கள் உள்ளன. 

* 108 சிவன் கோவில்கள்
* வாழப்பள்ளி மகா சிவன் கோவில்
* வாழப்பள்ளி செப்பு தகடு
* ஸ்ரீவல்லபா கோவில்

மேற்கோள்கள்
-----------

1. ↑  "Thiruvalla - Thiruvatta Mahadeva Temple". .
2. ↑  Narayanan, M. G. S. Perumāḷs of Kerala. Thrissur (Kerala): CosmoBooks, 2013. 435.
3. ↑  Veluthat, Kesavan. "The Temple and the State in Medieval South India." *Studies in People’s History*, vol. 4, no. 1, June 2017, pp. 15–23.
4. ↑  "Thiruvatta Mahadeva Temple | Parasurama Built Mahadeva Temple -". .
5. ↑  "List of Siva temples in Kerala". .
6. ↑  "108 Shiva Temples in Kerala created by Lord Parasurama". .
7. ↑  Veluthat, Kesavan. "The Temple and the State in Medieval South India." *Studies in People’s History*, vol. 4, no. 1, June 2017, pp. 15–23.
8. ↑  Narayanan, M. G. S. Perumāḷs of Kerala. Thrissur (Kerala): CosmoBooks, 2013. 435
9. ↑  "Thiruvatta Mahadeva Temple | Parasurama Built Mahadeva Temple -". 27 March 2019. .
**லீனா சுபூப்** (பிறப்பு: ஆகத்து 20, 1961 வாசா) ஒரு பின்னிசு தடகள வீராங்கனை ஆவார். 100 மீட்டர் தடை ஓட்டத்தில் தேசிய சாம்பியன்சிப்பை நான்கு முறையும், 60 மீட்டர் தடை ஓட்டத்தில் தேசிய இன்டோர் மாசுடர்சு போட்டியில் நான்கு முறையும் வென்றுள்ளார். தொல்பொருள் ஆய்வாளர் பின்லாந்தில் முதல் நகர்ப்புற அகழ்வாராய்ச்சியை மேற்கொண்டார்.

17 வயதில், 1979 ஐரோப்பிய தடகள சூனியர் சாம்பியன்சிப் பைட்கோசுசில் 13.24 வினாடிகளில் சாதனை படைத்தார். இதன் விளைவாக அவரது தனிப்பட்ட சிறந்த  சூபூப் 1978 ஆம் ஆண்டு, 1979 ஆம் ஆண்டு, 1980 ஆம் ஆண்டு மற்றும் 1982 ஆம் ஆண்டு நான்கு முறை பின்னிசு சாம்பியன்சிப்பில் 100 மீட்டர் தடை ஓட்டத்தினை வென்றார்.  1978 ஆம் ஆண்டு, 1979 ஆம் ஆண்டு, 1980 ஆம் ஆண்டு மற்றும் 1983 ஆம் ஆண்டுகளில், இன்டோர் பின்னிசு மாசுடர்சில் 60 மீட்டர் தடை ஓட்டத்தையும் இவர் நான்கு முறை வென்றார். 

பயிற்சியின் மூலம், சூபூப் ஒரு தொல்பொருள் ஆராய்ச்சியாளர் மற்றும் பின்லாந்தில் உள்ள ஒரு நகர்ப்புற பகுதியை ஓல்ட் வாசாவில் உள்ள தொல்பொருள் தளத்தில் முதலில் மதிப்பீடு செய்தார்.

மேற்கோள்கள்
-----------

1. ↑  "Lena Spoof". International Association of Athletics Federations.. பார்த்த நாள்: 14 July 2015. "Lena Spoof". *International Association of Athletics Federations*. International Association of Athletics Federations. Retrieved 14 July 2015.
2. ↑  "The Finnish Championships ("Kalevan Kisat")". GBR Athletics.. பார்த்த நாள்: 14 July 2015.
3. ↑  "Suomen Urheiluliiton Sisäratojen Suomen mestarit kautta aikojen, mn ja ek". Jyväskylän Kenttäurheilijat.. பார்த்த நாள்: 14 July 2015.
4. ↑  "Vaasa- ja suurvalta-ajan kaupunkiarkeologinen" (in Finnish). Finland: Finnish National Board of Antiquities. 2007. p. 30.. பார்த்த நாள்: 14 July 2015.
**நாரா லோகேசு** (Nara Lokesh) (பிறப்பு 23 ஜனவரி 1983) ஓர் இந்திய அரசியல்வாதியாவார். இவர் தெலுங்கு தேசம் கட்சியின் தலைவர் நா. சந்திரபாபு நாயுடுவின் மகன் ஆவார். சட்டமேலவை உறுப்பினரான இவர் பஞ்சாயத்து ராஜ், ஊரக வளர்ச்சி மற்றும் தகவல் தொழில்நுட்பம் மற்றும் தகவல் தொடர்பு அமைச்சராகவும் பணியாற்றினார்.  தேர்தலில் போட்டியிடாமல் தந்தை சந்திரபாபு நாயுடுவின் அமைச்சரவையில் அமைச்சரானதால் கடுமையாக விமர்சிக்கப்பட்டார்.    எவ்வாறாயினும், எந்தத் தேர்தலிலும் போட்டியிடாததற்காக பெரும் விமர்சனங்களுக்குப் பிறகு, இவர் இறுதியாக மங்களகிரி சட்டமன்றத் தொகுதியில் போட்டியிட்டு, 2019 ஆந்திரப் பிரதேச சட்டமன்றத் தேர்தலில் ஒய்எஸ்ஆர் காங்கிரஸ் கட்சி வேட்பாளர் அல்லா ராமகிருஷ்ண ரெட்டியிடம் தோல்வியடைந்தார்.  

இவரும் இவரது தந்தையும் தெலுங்கு தேசம் கட்சியின் தலைவருமான சந்திரபாபு நாயுடு இருவரும் 2019 ஆந்திரப் பிரதேச சட்டப் பேரவைத் தேர்தலில் மொத்தமுள்ள 175 இடங்களில் 23 இடங்களில் மட்டுமே வெற்றி பெற்று பெரும் அரசியல் பின்னடைவைச் சந்தித்தனர்.  இது தெலுங்கு தேசம் கட்சியின் வரலாற்றில் இல்லாத மோசமான தோல்வியாகும்.   இவரது மேலவை உறுப்பினர் பதவிக்காலமும் சமீபத்தில் 29 மார்ச் 2023 அன்று முடிவடைந்தது 

ஆந்திரப் பிரதேசத்தில் சாலை அமைப்பதில் ஊழல் இருப்பதாக குற்றம் சாட்டப்பட்டு குற்றப் புலனாய்வுத் துறையினரின் விசாரணையில் உள்ளார்.  இந்த வழக்கில் இவருடன் இவரது தந்தையும் சிக்கியுள்ளார்.

மேற்கோள்கள்
-----------

வெளி இணைப்புகள்
---------------


1. ↑  "Chandrababu Naidu's son Nara Lokesh takes oath as MLC amid chanting of hymns". .
2. ↑  "Lokesh reluctant to divulge plans for electoral debut". .
3. ↑ . .
4. ↑ . .
5. ↑  "There is no point in searching for a safe seat: Nara Lokesh". .
6. ↑  "Andhra Assembly polls: TDP's Nara Lokesh loses to YSR Congress's Ramakrishna Reddy". .
7. ↑ . .
8. ↑  "N Chandrababu Naidu’s TDP staring at worst defeat in Andhra assembly". .
9. ↑  "Andhra Pradesh election results 2019: Is it end of the road for Chandrababu Naidu?". .
10. ↑  "AP MLC Polls 2023 Under MLA Quota To Be Held On March 23". .
11. ↑  "Lokesh gets CID notice in IRR case". *The Times of India*. 2023-10-01. பன்னாட்டுத் தர தொடர் எண்:0971-8257. .
12. ↑  "Lokesh gets CID notice in IRR case". *The Times of India*. 2023-10-01. பன்னாட்டுத் தர தொடர் எண்:0971-8257. .
பாகிஸ்தானில் உள்ள லாகூரில் இடம்பெற்றுள்ள பத்ஷாகி பள்ளிவாசல், அதன் மையத்தில் ஐவான் , மூன்று கவிகைமாடம் (domes), மற்றும் தெளிவாய்த் தெரிகின்ற ஐந்து பள்ளிவாயில் தூபிகள் (மனோரா) 
**பள்ளிவாசல்** என்பது, இஸ்லாமியர்களது வணக்கத் தலமாகும். தமிழில் இதனைப் *பள்ளி* என்றும் அழைப்பதுண்டு. சிலர் இதன் அரபி மொழிப் பெயரான *மஸ்ஜித்* என்பதையும் பயன்படுத்துகிறார்கள். பள்ளிவாசல்கள் பலவகையாக உள்ளன. தனியாருக்குரிய சிறிய பள்ளிவாசல்கள் முதல் பலவிதமான வசதிகளைக் கொண்ட பெரிய பொது பள்ளிவாசல்கள் வரை உள்ளன.

முசுலிம் மக்கள் தொழுகைக்காக ஒன்றுகூடும் இடமாகத் தொழிற்படுவதே பள்ளிவாசல்களின் முக்கிய பயன்பாடாகும். இசுலாமியர்களுக்கு, சமூக மற்றும் சமய முக்கியத்துவம் உள்ள இடங்களாக பள்ளிவாசல்கள் விளங்குவது மட்டுமன்றி, அவற்றின் வரலாற்று,மற்றும் கட்டிடக்கலை அம்சங்களுக்காக உலக அளவில் பள்ளிவாசல்கள் சிறப்புப் பெறுகின்றன. பொ.ஊ. ஏழாம் நூற்றாண்டில் திறந்த வெளியில் மிக எளிமையாக ஆரம்பித்தவை, இஸ்லாம் சமயம் உலகின் பல பகுதிகளுக்கும் வேகமாகப் பரவியபோது பல்வேறு கட்டிடக்கலைப் பாணிகளைச் சார்ந்தவையாகவும், பலவகையான அம்சங்களைக் கொண்ட பெரிய கட்டிடங்களாகவும் உருப்பெற்றன. இன்று கட்டப்படுகின்ற பள்ளிவாசல்கள் பல குவிமாடங்கள், மினார்கள் என்று அழைக்கப்படும் கோபுரங்கள், பெரிய தொழுகை மண்டபங்கள் என்பவற்றைக் கொண்டனவாக அமைகின்றன.

மேலும் பார்க்க
--------------

* அல் அக்சா பள்ளிவாசல்-- யெருசலம்
* ஜாமா பள்ளி- டெல்லி
* Selimiye Mosque(சோபியா பள்ளிவாசல்)-- துருக்கி
* மஸ்ஜிதுல் ஹராம் -- மக்கா
* அல்-மஸ்ஜித் அந்-நபவி -- மதினா
கணிதத்தில், வரிசைமாற்றங்கள் **ஒற்றைப்படை வரிசைமாற்றங்கள்**, (Odd permutations) **இரட்டைப்படை வரிசைமாற்றங்கள்**  (Even permutations) என இருவகைப்படும்.ஒவ்வொரு வரிசைமாற்றமும் அது எத்தனை இடமாற்றங்களின் சேர்வையாக இருக்கிறது என்பதைப் பொருத்து அது ஒற்றைப்படையாகவோ இரட்டைப்படையாகவோ வகைப்படுத்தப்படும். எடுத்துக்காட்டாக

{\displaystyle {\begin{pmatrix}1&2&3&4&5\\2&4&3&5&1\end{pmatrix}}=(3)(1245)=(15)(14)(12)=} மூன்று இடமாற்றங்களின் சேர்வை

இதனால் இது ஒரு ஒற்றைப்படை வரிசைமாற்றம்.

மாறாக,

{\displaystyle {\begin{pmatrix}1&2&3&4&5\\4&2&5&1&3\end{pmatrix}}=(14)(235)=(2)(14)(35)=} இரண்டு இடமாற்றங்களின் சேர்வை

இதனால் இது ஒரு இரட்டைப்படை வரிசைமாற்றம்.

வரிசைமாற்றத்தின் குறி
---------------------

ஒரு வரிசைமாற்றம் {\displaystyle A}-இன் குறி (Sign, Signature)என்பது +1 ஆகவோ -1 ஆகவோ வரையறுக்கப்படும். ஒற்றைப்படை வரிசைமாற்றமயிருந்தால் அதன் குறி -1. இரட்டைப்படையாயிருந்தால், +1. இதற்குக் குறியீடு: {\displaystyle sgn(A)} அல்லது {\displaystyle \epsilon (A).}

{\displaystyle \chi :S\_{n}\rightarrow \{+1,-1\}}
{\displaystyle A\mapsto sgn(A)}
**தேற்றம்**: **சமச்சீர்குலம்**  {\displaystyle S\_{n}} **க்கும் 2-ஆவது கிரம சுழற்குலம்**  {\displaystyle C\_{2}=\{+1,-1\}} **க்கும் இடையில்**  {\displaystyle \chi } **என்ற மேற்சொன்ன கோப்பு, ஒரு காப்பமைவியம் (homomorphism).**

மாறிசைக்குலம்
-------------

இதனால் இக்காப்பமைவியத்தின் உட்கரு (kernel) {\displaystyle S\_{n}} இன் உட்குலமாகும். இந்த உட்குலத்திற்கு {\displaystyle n} பொருள்களின் மாறிசைக்குலம் (Alternating Group on n objects) எனப் பெயர். இதற்குக் குறியீடு: {\displaystyle A\_{n}}. இதனுடைய கிரமம்: {\displaystyle n!/2.} இவ்வுட்குலத்தில் இரட்டைப்படை வரிசைமாற்றங்கள் மட்டுமே உள்ளன; n-கிரம இரட்டைப்படை வரிசைமாற்றங்கள் எல்லாம் இதனில் அடக்கம்.

எடுத்துக்காட்டு
---------------

{\displaystyle S\_{4}} இல் 24 உறுப்புகள் உள்ளன. {\displaystyle A\_{4}} இன் 12 உறுப்புகள் (அ-து, 4-கிரம இரட்டைப்படை வரிசைமாற்றங்கள் எல்லாம்) பின்வருமாறு:

{\displaystyle e} ; {\displaystyle (1)(234);(1)(243);}
{\displaystyle (2)(341);(2)(314);(3)(124);(3)(142);(4)(123);(4)(132}
{\displaystyle (12)(34);(13)(24);(14)(23)}.

விளைவுகள்
---------

* இரட்டைப்படை நீளமுள்ள சுழல் ஓர் ஒற்றைப்படை வரிசைமாற்றம்.
* ஒற்றைப்படை நீளமுள்ள சுழல் ஓர் இரட்டைப்படை வரிசைமாற்றம்.
* ஒரு வரிசைமாற்றம் அதனுடைய வெட்டில்லாத சுழல் வடிவத்தில் இரட்டைப்படை நீளமுள்ள சுழல்கள் ஓர் ஒற்றைப்படை எண்ணிக்கையில் இருந்தால், இருந்தால்தான், அது ஒற்றைப்படை வரிசைமாற்றமாக இருக்கும்.

எ.கா.: {\displaystyle S\_{16}:}

{\displaystyle \sigma =(1\quad 3\quad 5)(7\quad 2\quad 4)(10\quad 6)(8\quad 11\quad 16\quad 15\quad 9)(14)(12\quad 13)}
இதனில் 2 இரட்டைப்படை நீளமுள்ள சுழல்கள் இருப்பதால், {\displaystyle \sigma } ஓர் இரட்டைப்படை வரிசைமாற்றம்.

இவற்றையும் பார்க்கவும்
----------------------

* மாறிசைக் குலம்
**1948 ஆம் ஆண்டின் தென்னாப்பிரிக்கப் பொதுத் தேர்தல்** 1948 ஆம் ஆண்டு மே மாதம் 26 ஆம் தேதி நடைபெற்றது. இதில், எதிர்க் கட்சியான ஹெரெனிக்டே நஷனேல் கட்சி இனவொதுக்கல் கொள்கைகளை முன்வைத்துப் போட்டியிட்டது. இக் கட்சியின் தலைவரான டி. எஃப். மாலன் கலப்புத் திருமணங்களைத் தடை செய்தல், கறுப்பு இனத்தவரின் தொழிற்சங்கங்களைத் தடை செய்தல், தீவிர பணி ஒதுக்க நடைமுறைகள் போன்றவற்றை முன்வைத்துப் பரப்புரை செய்தார். இக் கட்சி ஆளும் கட்சியான ஐக்கியக் கட்சியைத் தோற்கடித்தது. பிரதமர் ஜான் ஸ்மத்ஸ் (Jan Smuts) தனது தொகுதியான ஸ்டாண்டர்ட்டனிலேயே தோல்வியடைந்தார்.

மாலனின் கட்சியும் அவரது கூட்டணிக் கட்சியான ஆப்பிரிக்கானர் கட்சியும் சேர்ந்து 79 தொகுதிகளில் வென்றன. ஆளும் கட்சிக் கூட்டணிக்கு 74 இடங்களே கிடைத்தன. ஹெரெனிக்டே நஷனேல் கட்சியும், ஆப்பிரிக்கானர் கட்சியும் தேசியக் கட்சி என்னும் பெயரில் ஒன்றிணைந்தன. இக் கட்சி தென்னாப்பிரிக்காவை 1994 ஆம் ஆண்டுவரை ஆண்டது.

தேர்தல் முடிவுகள்:

|  |  |
| --- | --- |
| **கட்சி** | **இடங்கள்** |
| ஹெரெனிக்டே நஷனேல் கட்சி | 70 |
| ஐக்கியக் கட்சி | 65 |
| ஆப்பிரிக்கானர் கட்சி | 9 |
| தொழிற்கட்சி | 6 |
| சுயேச்சைகள் | 3 |
| **மொத்தம்** | **153** |
**ஜி. வி. பிரசாத்** (G. V. Prasad ) ஓர் இந்திய வணிக நிர்வாகியும், டாக்டர். ரெட்டியின் ஆய்வகங்களின் இணைத் தலைவரும், நிர்வாக இயக்குநரும் ஆவார்.  அழகப்பா தொழில்நுட்பக் கல்லூரியில் வேதியியல் பொறியியல் படித்தார். சிகாகோவிலுள்ள இலினாய்ஸ் தொழில்நுட்பக் கழகத்தில் பொறியியல் பட்டப்படிப்பைத் தொடர்ந்து பர்டூ பல்கலைக்கழகத்தில் ஒரு வருட வணிக மேலாண்மை படித்தார். 1982 இல் அமெரிக்க வேதியியலாளர் நிறுவனம் வழங்கும் 'சிறந்த மூத்த மாணவர்' விருதை வென்றார். ஒரு வருடம் கழித்து பர்டூ பல்கலைக்கழகத்தில் தொழில்துறை நிர்வாகத்தில் முதுகலைப் பட்டம் பெற்றார். 

பிரசாத் 1985 இல் பென்செக்ஸ் லேப்ஸ் என்ற மருந்து நிறுவனத்துடன் இணைந்து நிறுவினார். பென்செக்ஸ் பின்னர் டாக்டர் ரெட்டியால் கையகப்படுத்தப்பட்டது. சில காலம் கட்டுமானத் தொழிலுக்குத் திரும்பினார். 1990 ஆம் ஆண்டில், இவர் சார்மினார் என்ற மருந்து நிறுவனத்தின் தலைமை நிர்வாக அதிகாரியாக இருந்தார். 2001 ஆம் ஆண்டில், இவரது நிறுவனமும் டாக்டர் ரெட்டி நிறுவனத்துடன் இணைக்கப்பட்டது  மேலும் பிரசாத் இணைக்கப்பட்ட நிறுவனத்தின் துணைத் தலைவராகம்,தலைமை நிர்வாக அதிகாரியாகவும் பொறுப்பேற்றார்.

தனிப்பட்ட வாழ்க்கை
------------------

பிரசாத், டாக்டர் ரெட்டி ஆய்வகத்தின் நிறுவனர் கள்ளம் அஞ்சி ரெட்டியின் மகள் அனுராதாவை மணந்தார்.  அனுராதா டாக்டர். ரெட்டிஸ் அறக்கட்டளையின் நிர்வாக அறங்காவலராகவும், இந்தியாவின் பாரம்பரியங்கள் மற்றும் கலாச்சாரத்தை ஊக்குவிக்கும் நிறுவனமான சப்தபர்ணியின் நிறுவனர்-இயக்குனராகவும் இருக்கிறார்.

மேற்கோள்கள்
-----------

வெளி இணைப்புகள்
---------------


1. ↑  "G V Prasad - Profile". *Forbes*. .
2. ↑  "Archived copy". .
3. ↑  "Dr. Reddy's, Cheminor merger swap at 9:25". *Hindu Business Line*. 1 June 2000. .
4. ↑  Dr. Reddy’s Q4 net down - The Hindu
5. ↑  "K. Anji Reddy". *Forbes*. Archived from the original on 23 January 2013. Retrieved 6 June 2011.
6. ↑  GV Prasad is new DRL chief - The Times of India
**விவன் சுந்தரம்** (*Vivan Sundaram*, 28 மே 1943 – 29 மார்ச் 2023) என்பவர் இந்தியாவைச் சேர்ந்த சமகால ஓவியக் கலைஞராவார். இவரது தந்தை கல்யாண் சுந்தரம் 1968 முதல் 1971 வரை இந்திய சட்ட ஆணையத்தின் தலைவராக இருந்தார். இவரது தாயார் இந்திரா சேர்கில் பிரபல இந்திய நவீன ஓவியக் கலைஞரான அம்ரிதா சேர்கில் என்பவரின் சகோதரியாவார். விவன் பிரபல ஓவிய வரலாற்றாசிரியரும் விமர்சகருமான கீதா கபூரை மணந்தார்.

கல்வி
-----

இவர், தூன் பள்ளியிலும், வடோதரா, மகாராஜா சயாஜிராவ் பல்கலைக்கழகத்திலும், இலண்டன் ஸ்லேடு ஸ்கூல் ஆஃப் ஃபைன் ஆர்ட் பள்ளியிலும் நுண்கலையைப் பயின்றார்.    இலண்டனில் இவர் பிரிட்டிசு-அமெரிக்க ஓவியர் ஆர்.பி. கிட்டாஜை சந்தித்து,  அவரின் கீழ் சில காலம் பயிற்சி பெற்றார்.

பணிகள்
------

 கொச்சி-மஸ்ரிஸ் பினாலேக்காக விவன் செய்த பிளாக் கோல்ட் என்ற நிர்மாணக் கலையை பார்க்கும் மக்கள்
சுந்தரம் ஓவியம், சிற்பம், அச்சுருவாக்கம், ஒளிப்படம் எடுத்தல், நிர்மாணக் கலை, நிகழ்படக் கலை உள்ளிட்ட பல்வேறு ஊடகங்களில் பணியாற்றானார்.  1980களில் இவரது படைப்புகள் அடையாள பிரதிநிதித்துவங்களை நோக்கிய போக்கைக் காட்டின. மேலும் அடையாள சிக்கல்களைக் கையாண்டன. இவரது படைப்புகள் தொடர்ந்து சமூகப் பிரச்சினைகள், பரவலர் பண்பாடு, உணர்வின் சிக்கல்கள், வரலாறு ஆகியவற்றைக் குறிக்கின்றன. நிர்மாணக் கலையுடன் பணிபுரிந்த முதல் இந்திய கலைஞர்களில் இவரும் ஒருவர்.  இவரது சமீபத்திய நிறுவல்கள் மற்றும் நிகழ் படங்கள் பெரும்பாலும் இவரது கலை தாக்கங்களைக் குறிக்கின்றன. அவற்றில் ஆடுகுதிரைவாதம், அடிமன வெளிப்பாட்டியம், அத்துடன் சமீபத்திய பிளக்சஸ்  மற்றும் ஜோசப் பியூஸின் படைப்புகள் ஆகியவை அடங்கும்.

இறப்பு
------

29 மார்ச் 2023 அன்று சுந்தரம் மூளை இரத்த நாளச் சேதாரம் காரணமாக தன் 79வது வயதில் புது தில்லியில் இறந்தார்.

மேற்கோள்கள்
-----------

1. ↑  "The Skoda Prize 2012". .
2. ↑  "'Amrita comes across as an opinionated, precocious, driven young woman; a talented artist clearly in a hurry'". *The Telegraph* (Calcutta, India). 2010-02-21. .
3. ↑  Vivan Sundaram
[*தொடர்பிழந்த இணைப்பு*]
4. 1 2  "Vivan Sundaram". .
5. ↑   Amrita Jhaveri: *A Guide to 101 Modern & Contemporary Indian Artists*. India Book House: Mumbai 2005, p. 90. ISBN 81-7508-423-5.
6. ↑  "Artist Vivan Sundaram dies at 79". Scroll. 29 March 2023. .
7. ↑  Vivan Sundaram, one of India’s most prolific artists, passes away

வெளி இணைப்புகள்
---------------

* at Indian Art Circle பரணிடப்பட்டது 2009-03-10 at the வந்தவழி இயந்திரம்
* at Contemporary Indian Art பரணிடப்பட்டது 2012-02-05 at the வந்தவழி இயந்திரம்
* at Culturebase, International Artists' Database
* at Artists.org பரணிடப்பட்டது 2018-05-06 at the வந்தவழி இயந்திரம்
* at Frontline/Hindu On Net பரணிடப்பட்டது 2008-10-18 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States
* நெதர்லாந்து

 |
| கலைஞர் | 
* Photographers' Identities
* RKD Artists
* ULAN

 |
| மற்றவை | 
* Europeana
* SNAC
* IdRef

 |
**அலெக்சாண்டர் மிகைலொவிச் துபியான்சுகி** (*Alexander Dubyanskiy*, உருசியம்: Алекса́ндр Миха́йлович Дубя́нский, ஏப்ரல் 27, 1941 - நவம்பர் 18, 2020) என்பவர் உருசியத் தமிழ்ப் பேராசிரியராவர். இவர் உருசியாவில் மொசுகோ அரசுப் பல்கலைக்கழகத்தின் தமிழ் இலக்கியப் பேராசிரியரும் ஆவார். அத்துடன் தமிழ் மொழி மீது மிகுந்த பற்றுக்கொண்ட இவர், தமிழ் மொழியை சரளமாக பேசவும் கூடியவர்.

தமிழ்ப் பணி
-----------

மொசுகோ அரசுப் பல்கலைக்கழகத்தில் தமிழ் மற்றும் இந்திய இலக்கியப் பேராசிரியராக பணி புரிந்து வந்த இவர், உலகின் பல்வேறு நாடுகளுக்கும் பயணித்து தமிழ் மொழி சார்ந்த நிகழ்வுகளில் பங்கேற்று தமிழ் மொழியின் சிறப்புகளை உரையாடி வந்வர்களில் ஒருவராவார். குறிப்பாக மேல்நாட்டு மொழியாய்வாளர்களிடையே தமிழ் மொழியின் இலக்கியப் பயன்பாட்டிற்கும், பேச்சு வழக்கிற்கும் இடையில் இருக்கும் வேறுபாடுகளை எடுத்தியம்பியதுடன், தமிழ்நாட்டு பேச்சு தமிழில் உரையாடவும் கூடியவராக இருந்தார்.

மேற்கோள்கள்
-----------

1. ↑  Скончался Александр Михайлович Дубянский பரணிடப்பட்டது 2020-11-18 at the வந்தவழி இயந்திரம், மாஸ்கோ அரசுப் பல்கலைக்கழகம்
2. ↑  "Tolkappiyam is not dependent on Sanskrit sources: Tamil scholar". .
3. ↑  "Prof Dubyanskiy is currently teaching Tamil and Indian literature in the Moscow State University.". .
4. ↑  Dr Dubyanskiy Alexander speech in Tamil
**தும்மல நாகேசுவர ராவ்** (Thummala Nageswara Rao) இந்திய தேசிய காங்கிரசு அரசியல்வாதி ஆவார். இவர் ஆந்திரப் பிரதேச அரசாங்கத்திலும், பின்னர், தெலங்காணா அரசாங்கத்திலும் 4 முறை முக்கிய துறைகளின் அமைச்சராக இருந்துள்ளார்.  இவர் கம்மம் மாவட்டத்தைச் சேர்ந்தவர்.

அரசியல் வாழ்க்கை
----------------

இவர் 1982 தேர்தல் சமயத்தில் தெலுங்கு தேசத்தில் சேர்ந்தார். ஆனால் 1983 தேர்தலில் தோல்வியடைந்தார். 1985, 1994 மற்றும் 1999 ஆம் ஆண்டுகளில் சத்துப்பள்ளி தொகுதியிலிருந்து தெலுங்கு தேசம் கட்சி வேட்பாளராக ஆந்திரப் பிரதேசத்தின் சட்டமன்றத்திற்கு மூன்று முறை தேர்ந்தெடுக்கப்பட்டார். 

2014 தேர்தலில் மீண்டும் அந்த தொகுதியில் போட்டியிட்டு 6,000 வாக்குகள் வித்தியாசத்தில் தோல்வியடைந்தார்.  ஆந்திரப் பிரதேசம் இரண்டாகப் பிரிந்ததால் தெலங்காண சட்டப் பேரவைக்கு தேர்தல் நடந்தது.

இவர் செப்டம்பர் 2014 இல் பாரத இராஷ்டி சமிதியில் சேர்ந்தார்.  டிசம்பர் 2014 இல் அமைச்சரவையில் சேர்ந்து சாலைகள் மற்றும் கட்டிடங்கள் அமைச்சராக பணியாற்றினார். தற்போதைய அரசாங்கத்தில் சாலைகள் மற்றும் கட்டிடங்கள் துறை அமைச்சராக பணியாற்றினார்.  இவர் கட்சியை விட்டு வெளியேறி செப்டம்பர் 2023 இல் இந்திய தேசிய காங்கிரசில்ல் சேர்ந்தார். 

2016 இல் தெலங்காணா சட்ட மேலவை உறுப்பினராக சில காலம் பணியாற்றினார். இடைத்தேர்தலில் பாலைர் தொகுதியில்  45,676 வாக்குகள் பெரும்பான்மையுடன் வெற்றி பெற்றார்.

மேற்கோள்கள்
-----------



1. ↑  "Khammam ultimately gets representation in Cabinet". *The Hindu*. 17 December 2014. .
2. ↑  "Khammam (Telangana) Assembly Constituency Elections". .
3. ↑  Telangana leader Tummala Nageswar Rao quits TDP, may join TRS
4. ↑  Tummala Joins TRS Along With Host of TD Leaders
5. ↑  "Fareeduddin takes oath as MLC, pledges to join hands with CM for Golden Telangana". *The Siasat Daily*. 21 October 2016. .
6. ↑  TRS wrests Palair assembly seat from Congress with huge win
**நகர் மன்றக்குழு-மேலாளர் அரசாங்கம்** என்பது நடுத்தர மற்றும் சிறிய நகரங்களை நிர்வகிக்கும் உள்ளாட்சி அமைப்பாகும்.. பெரிய நகரங்களை மேயர்-குழு அரசாங்கம் நிர்வகிக்கும். 

நகராட்சிகள், கவுண்டிக் குழுக்கள் அல்லது பிற சமமான பிராந்தியங்களுக்குப் பயன்படுத்தப்படும் உள்ளூர் அரசாங்கத்தின் ஒரு வடிவமாகும். இது மேயர்-கவுன்சில் உள்ளாட்சி அமைப்புடன் அமெரிக்காவில் உள்ள உள்ளூர் அரசாங்கத்தின் இரண்டு பொதுவான வடிவங்களில் ஒன்றாகும். மேலும் இது அயர்லாந்தில் பொதுவானது. கவுன்சில்-மேலாளர் உள்ளாட்சி அமைப்பு முறை நியூசிலாந்தில் பிராந்திய நகரமன்றக்களுக்கும், கனடா மற்றும் பல நாடுகளில் நகர மற்றும் கவுண்டிக் குழுக்களுக்கும் பயன்படுத்தப்படுகிறது.
கண்ணோட்டம்

நகர மேலாளர்-கவுன்சில் வடிவம் பொது வர்த்தக நிறுவனத்தைப் போன்றது. நகர்மன்றத்தின் வார்டு உறுப்பினர்கள் மக்களால் தேர்வு செய்யப்படுகின்றனர்.மேயர் வார்டு உறுப்பினர்களால் தேர்வு செய்யப்படுகிறார். நகர்மன்றத்தின் நிர்வாக நடவடிக்கைகளை மேற்பார்வையிடவும், அதன் கொள்கைகளை செயல்படுத்தவும், அதற்கு ஆலோசனை வழங்கவும் நகர்மன்றக் குழு ஒரு நகர மேலாளரை நியமிக்கிறது. மேலாளர் பதவியானது, ஒரு நிறுவனத்தின் இயக்குநர்கள் குழுவால் நியமிக்கப்படும் தலைமை நிர்வாக அதிகாரியின் நிலையைப் போன்றது..

நகர்மன்ற மேலாளருக்கு ஒதுக்கப்படும் சில நிர்வாக அல்லது நிர்வாகக் கடமைகளைத் தவிர, அனைத்து அரசாங்க அதிகாரமும் நகர்மன்றக் குழுவிடம் இருக்கும். இருப்பினும், மேலாளர் எப்போதும் தேர்ந்தெடுக்கப்பட்ட அமைப்பின் விருப்பத்திற்கேற்ப பணியமர்த்தப்படுகிறார். மேலாளரின் செயல்பாடுகள் நகர துணை-விதிகள் அல்லது பிற சட்டத்தால் குறியிடப்பட்ட வடிவத்தில் ஒதுக்கப்படுகிறது. மேலாளரை நகரமன்றக்குழு மூலம் மட்டுமே நீக்கப்பட முடியும்.

இதனையும் காண்க
--------------

* மேயர்-குழு அரசாங்கம்
* மாநகராட்சி
* நகராட்சி
* பேரூராட்சி

மேற்கோள்கள்
-----------

1. ↑  Svara, James H. (21 October 2008). "Strengthening Local Government Leadership and Performance: Reexamining and Updating the Winter Commission Goals". *Public Administration Review* **68**: S37–S49. doi:10.1111/j.1540-6210.2008.00977.x.
2. ↑  "Cities 101 — Forms of Municipal Government". .
3. ↑  "Council-manager government". .
4. ↑  Local Government Management, ICMA
[*தொடர்பிழந்த இணைப்பு*]
5. ↑  Svara & Nelson 2008, ப. 8.

ஆதார நூல்கள்
------------

* Svara, James H.; Nelson, Kimberly L. (2008). "Taking Stock of the Council-Manager Form at 100". *Public Management* **August 2008**: 6–15. .

வெளி இணைப்புகள்
---------------

* City Mayors feature on US council managers
* International City/County Management Association
* National Civic League
**சோலார் பேருந்து நிலையம்** ஆனது ஈரோடு மாநகரில் அமைந்துள்ள ஒரு புறநகர்ப் பேருந்து நிலையம் ஆகும்.

ஈரோடு மாநகரின் மையப்பகுதியில் உள்ள வெள்ளிவிழா மத்திய பேருந்து நிலையத்தின் நெரிசலையும் நகரின் நெரிசலையும் குறைக்கும் பொருட்டு இரண்டு புதிய புறநகர் பேருந்து நிலையங்களை அமைக்கும் திட்டம் கொண்டுவரப்பட்டது.

ஈரோடு மாநகரின் தென்கிழக்கில் கரூர் பிரதான சாலையை ஒட்டி தெற்கு வெளிவட்ட சாலை அருகில் சோலார் பகுதியில் ஒன்றும் மற்றும் நகரின் வடமேற்கு பகுதியில் சத்தி சாலையை ஒட்டியுள்ள பெரியசேமூர் குளம் பகுதியில் ஒரு பேருந்து நிலையமும் உருவாக்கப்பட்டு வருகிறது.

அமைவிடம்
--------

சோலார் பேருந்து நிலையமானது மாநகராட்சிக்கு சொந்தமான இடத்தில் 24 ஏக்கர் பரப்பளவு இடத்தில் சுமார் 63 கோடி ரூபாய் மதிப்பீட்டில் ஒரே நேரத்தில் 65 புறநகர் பேருந்துகள் நிறுத்தி கையாளும் வகையில் 
அமைக்கப்பட்டு வருகிறது.

இது தென் மற்றும் மத்திய தமிழகம் பகுதிக்கு செல்லும் பேருந்துகளை கையாளும் விதத்தில் அமைகிறது.

நிரந்தர கட்டுமானங்கள் நிறைவடையும் வரை பயணிகள் வசதிக்காக தற்காலிக பேருந்து நிலையம் உருவாக்கப்பட்டுள்ளது.

இது ஈரோடு மத்திய பேருந்து நிலையம் பகுதியிலிருந்து சுமார் 7.0 கி.மீ தொலைவில் அமைந்துள்ளது.

  

மேலும் பார்க்க

* ஈரோடு மாநகர பேருந்து வழித்தடங்கள்

* பெரியசேமூர் பேருந்து நிலையம், ஈரோடு
**சாவித்திரி ஆறு**, இந்தியாவின் மகராஷ்டிரா மாநிலத்தில், சதாரா மாவட்டத்தில் உள்ள மஹாபலீஸ்வர் மலையில் உற்பத்தியாகும் 5 ஆறுகளில் ஒன்று. இந்த ஆறு டாக்டர். மகத் குலாலே என்பவரால் 1982ஆம் ஆண்டு கண்டுபிடிக்கப்பட்டது. மஹாபலிஷ்வரிலிருந்து உற்பத்தியாகி ராய்கட் மாவட்டத்தில் பாய்ந்து, கொங்கணப் பகுதியில் உள்ள  ஹரிஹரிஷ்வரில் அரபிக் கடலில் கலக்கிறது. இது போலாட்புர், மகத், மன்கோன் மற்றும் சிரிவரதன் ஆகிய தாலுக்கா வழியாக செல்கின்றது. சாவித்திரி ஆற்றின் கரையில் ஏராளமான் சிவன் கோயில்கள் உள்ளன. கடைசி 100கிமீல் ரைகாட் மற்றும் இரத்தினகிரிக்கிடையே எல்லையாக அமைகிறது. இதன் முக்கியமான கிளையாறு டாஸ்கானில் வலப்புறத்தில் நுழையும் கல் நதியாகும்.

3 ஆகஸ்து 2016 ஆம் ஆண்டு ரைகாட் மாவட்டத்தில், ஆங்கிலேயர் காலத்தில் கட்டப்பட்ட பாலம் இடிந்து விழுந்ததில் 24பேர் காணமல்போயினார்கள். இரண்டு மாநில போக்குவரத்து பேருந்துகள் மற்றும் பல வாகனங்கள் ஆற்றில் விழுந்து மூழ்கியுள்ளன.

இதனையும் காண்க
--------------

* மஹாபலீஸ்வரில் பீடபூமியில் உற்பத்தியாகும் பிற நான்கு ஆறுகள்:

1. கிருஷ்ணா ஆறு
2. காயத்ரி ஆறு
3. கொய்னா ஆறு
4. வெண்ணா ஆறு

மஹாபலீஸ்வர் மலையிலிருந்து சாவித்திரி ஆற்றின் காட்சி
கொங்கணப் பகுதியில் பாயும் சாவித்திரி ஆறு
மகத்தின் அருகேயுள்ள சாவித்திரி ஆறு

மேற்கோள்கள்
-----------
**சுந்தன் - உபசுந்தன்** (*Sunda and Upasunda*) எனும் அசுரச் சகோதரர்கள் கடும் தவம் நோற்று பிரம்மாவிடம் தங்களுல் ஒருவரைத் தவிர பிறரால் தங்களுக்கு மரணம் நேரக்கூடாது என வரம் பெற்றவர்கள். பின்னர் இவர்கள், தேவர்களின் தலைவனான இந்திரனை வென்று, மூன்று உலகங்களையும் தங்கள் முழு கட்டுக்குள் கொண்டு வந்தனர். மேலும் கந்தர்வர்கள், யட்சர்கள், நாகர்கள், இராட்சசர்கள், பூமியை ஆண்ட மன்னர்கள் ஆகியோரின் செல்வங்களை கொள்ளையடித்து மகிழ்ச்சியுடன் காலம் கழித்தனர். தங்களுக்கு மூவுலகிலும் எதிரிகளே இல்லாது, தேவர்களைப் போல வாழ்ந்தனர்.

இவ்வசுரச் சகோதரர்களின் கொடுமையால் பாதிக்கப்பட்ட தேவர்கள், முனிவர்கள் பிரம்மாவிடம் முறையிட்டனர். பிரம்மா, இவ்வசுரர்களை ஒரு பெண்ணால் மட்டுமே அழிக்க முடியும் என்பதால், திலோத்தமை என்ற பெரும் அழகிய அரம்பயைப் படைத்தார்.

ஒரு முறை சுந்தனும், உபசுந்தனும் விந்திய மலைகளில் குடி போதையுடன் சுற்றித் திரியும் போது, ஒற்றையாடையுடன் தனது அழகுகளை எல்லாம் வெளிப்படுத்தி நின்ற திலோத்தமை, அவர்கள் கண்ணில் பட்டாள். சுந்தனும் உபசுந்தனும் தனக்கே திலோத்தமை உரிமையானவள் என சர்ச்சை செய்தனர். முடிவில் இருவரும் திலோத்தமையை அடையும் நோக்கில் ஒருவரை ஒருவர் கதாயுதங்களால் அடித்துக் கொண்டு, பெண் பித்தால் மாய்ந்தனர். சுந்தன் - உபசுந்தர்களின் மரணத்தால், இந்திரன் மீண்டும் தேவலோகத்தை அடைந்தான்.

கம்பராமாயணத்தில்
----------------

இவ்வசுர உடன்பிறப்புகளான சுந்தோபசுந்தர்கள், இராவணனுக்கு ஆதரவாக, இராமனை எதிர்த்துப் போரிட்டு மாண்டதாக கம்பர் எழுதிய இராமாயண காவியத்தில், யுத்த காண்டத்தில் குறிக்கப்பட்டுள்ளது.

மேற்கோள்கள்
-----------

1. ↑  ஆதிபர்வம் பகுதி 211
2. ↑  அசுரர் பிடியில் மூவுலகம் - ஆதிபர்வம் பகுதி 212
3. ↑  பெண் பித்தால் அழிந்த சகோதரர்கள் - ஆதிபர்வம் பகுதி 214
4. ↑  யுத்த காண்டம்

வெளி இணைப்புகள்
---------------
சூரவதம்
**சூரபதுமன்** என்பவன் காசியபர் என்ற முனிவருக்கும் மாயை என்ற பெண்ணிற்கும் பிறந்த முதல் மகனாவான். மாயைக்கு தாரகன் மற்றும் சிங்கமுகன் என வேறு மகன்மார் உண்டு. சூரபத்மன் பதுமகோமளை எனும் பெண்ணைத் திருமணம் செய்து கொண்டார். சூரபத்மன் - பதுமகோமளை தம்பதியினருக்கு பாநுகோபன் என்ற மகனும் பிறந்தார்.

கந்த புராணம்
------------

முதன்மைக் கட்டுரை: கந்த புராணம்
கந்தபுராணம் படி இவன் சிவனிடம் 1008 அண்டங்களை ஆளும் வரத்தையும், சிவனின் வழி வந்தவர்களைத் தவிர வேறு யாரும் தன்னை அழிக்கக் கூடாது என வரம் பெற்றான். சூரபதுமன் எனபவன் சூரன்+பதுமன் ஆகிய இருவரின் ஒன்றிணைந்த உருவம். அதையே திருமுருகாற்றுப்படையும் கூறுகிறது.

|  |  |  |
| --- | --- | --- |
| "| இரு பேர் உருவின் ஒரு பேர் யாக்கை | "|
| — திருமுருகாற்றுப்படை |

இவன் இவ்வரம் பெற்ற போது சிவன் தட்சிணாமூர்த்தி கோலத்தில் ஆழ்ந்த தவத்தில் இருந்தார். அவரின் தவத்தை களைப்பவர்களுக்கு மரணம் நிச்சயம் என அனைத்து கடவுள்களும் அறிந்திருந்ததால் யாரும் அவரின் தவத்தை கலைக்க முடியாது. அவர் தவத்தில் இருக்கும் வரை அவர் வழியில் குழந்தையும் வராது என்றெண்ணிய சூரபதுமன் இவ்வரத்தைப் பெற்றான்.

தேவர்களின் வற்புறுத்தலால் மன்மதன் அவர் தவத்தைக் கலைக்க மன்மதனை தனது நெற்றிக்கண் கொண்டு சிவன் எரித்துவிட்டார். அதன் பிறகு சிவனின் 6 முகத்தில் உள்ள நெற்றிக்கண்களில் இருந்து முருகன் தோன்றி சூரபதுமனை வதம் செய்தார்.

முருகன் சூரபதுமனை அழித்ததை கந்த சஷ்டி விழாவாக தமிழகத்தில் தற்போதும் கொண்டாடுகின்றனர்.

மேற்கோள்கள்
-----------

1. ↑  பதினெண் புராணங்கள், கந்தபுராணம், கிருட்டிணமாச்சாரியார், நர்மதா பதிப்பகம், சென்னை - 17.
வீட்டில் குழந்தைகளுக்கு கல்வி கற்பிக்கும் நபர்
**வீட்டுக்கல்வி** (Homeschooling) **தேர்ந்தெடுக்கப்பட்ட வீட்டுக் கல்வி** ( **EHE** ) என்றும் அழைக்கப்படுகிறது, இது பள்ளி வயதுக் குழந்தைகள் வீட்டிலோ அல்லது பள்ளியைத் தவிர வேறு பல இடங்களிலோ கல்வி கற்பதைக் குறிக்கிறது.  பொதுவாக பெற்றோர், ஆசிரியர் அல்லது இணைய வழி ஆசிரியரால் நடத்தப்படுகிறது. இந்த முறையில் பெரும்பாலானவை தனிப்பட்ட கற்றல் முறைகளைப் பயன்படுத்துகின்றன, வீட்டுக்கல்வியின் உண்மையான நடைமுறைகள் நாடுகள் வாரியாக மாறுபடலாம். "வீட்டுக் கல்வி" என்பது முதன்மையாக ஐரோப்பா மற்றும் பல பொதுநலவாய நாடுகளின் உறுப்பினர் நாடுகளில் பயன்படுத்தப்படுகிறது. வீட்டுக்கல்வி என்பது தொலைநிலைக் கல்வியில் இருந்து மாறுபட்டது. இது இணையப் பள்ளின் தேவைகளுடன் இணங்குவதைக் குறிக்கிறது.

சொற்பிறப்பியல்
--------------

"வீட்டுக்கல்வி" என்பது அமெரிக்காவிலும் வட அமெரிக்காவில் உள்ள பிற நாடுகளிலும் பொதுவாகப் பயன்படுத்தப்படும் சொல், "இது முதன்மையாக ஐக்கிய இராச்சியம், ஐரோப்பா மற்றும் பல பொதுநலவாய நாடுகளின் உறுப்பினர் நாடுகளில் பயன்படுத்தப்படுகிறது.    வழக்கமான கல்வியினை விட விரைவாக தங்களுக்குத் தேவையான தகவல்களை வீட்டுக்கல்வியின் மூலம் பெறுவதாக சிலர் நம்புகிறார்கள்.

வரலாறு
------

### ஆரம்பகால வரலாறு

வரலாற்றின் பெரும்பகுதி மற்றும் வெவ்வேறு கலாச்சாரங்களில், குடும்ப உறுப்பினர்கள் மற்றும் உள்ளூர் சமூகங்களால் பாடம் கற்பிக்கும் வீட்டுக்கல்வி ஒரு பொதுவான நடைமுறையாக இருந்தது.  தொழில்முறை ஆசிரியர்களிடம் பாடம் கற்றல் என்பது செல்வந்த குடும்பத்தினருக்கு மட்டுமே கிடைக்கக்கூடியதாக இருந்தது. 19 மற்றும் 20 ஆம் நூற்றாண்டுகளில் கட்டாய பள்ளி வருகைச் சட்டங்கள் இயற்றப்பட்டதன் மூலம் வீட்டுக்கல்விக்கான தேவை குறைந்துவிட்டது. இருப்பினும், தனிமைப்படுத்தப்பட்ட சமூகங்களில் இது தொடர்ந்து நடைமுறைப்படுத்தப்பட்டது. 1960கள் மற்றும் 1970களில் தொழில்மயமாக்கப்பட்ட கல்வியில் அதிருப்தியடைந்த கல்வி சீர்திருத்தவாதிகளுடன் வீட்டுக்கல்வி மீண்டும் எழுச்சிபெறத் தொடங்கியது.

திறனாய்வு
---------

ஆசிரியர்கள் மற்றும் பள்ளி மாவட்டங்களின் சில அமைப்புகள் வீட்டுக்கல்வியை எதிர்க்கின்றன. தேசிய கல்விச் சங்கம், அமெரிக்க ஆசிரியர் சங்கம் மற்றும் தொழில்முறை சங்கம் ஆகியன ஆசிரியர்களுக்கு உரிமம் வழங்கப்பட வேண்டும் என்றும் மாநில அங்கீகாரம் பெற்ற பாடத்திட்டங்களைப் பயன்படுத்த வேண்டும் என்றும் வலியுறுத்தியுள்ளது.

சான்றுகள்
---------

1. 1 2  "Elective home education—Guidelines for local authorities". .
2. ↑   *International perspectives on home education : do we still need schools?*.
3. ↑   *Home schooling and home education : race, class and inequality*.
4. ↑  "Here's Why Homeschooling Actually Makes More Sense in the Digital Age". .
5. ↑  "How Has Homeschooling Changed in the Digital Age?". .
6. ↑  "How the Internet Changed Homeschooling". .
7. ↑  "The Role of Homeschooling in the Modern Era". .
8. 1 2  A. Distefano, K. E. Rudestam, R. J. Silverman (2005) Encyclopedia of Distributed Learning பரணிடப்பட்டது 2016-01-01 at the வந்தவழி இயந்திரம் (p221) ISBN 0-7619-2451-5
9. ↑  Lines, Patricia M.. "Homeschooling". Kidsource. .
10. ↑ . 2008-04-03.
**புலியனூர் மகாதேவர் கோயில்**(Puliyannoor Mahadeva Temple) என்பது ஒரு இந்து கோயில். இக்கோவில் இந்திய மாநிலமான கேரளாவில் கோட்டயம் மாவட்டத்தில் புலியனூர் என்னும் ஊரில் அமைந்துள்ளது. இக்கோயில் பொதுவாக செருத்தில் வலுத்து புலியனூர் (சிறியதில் பெரியது) என்று மலையாளத்தில் அழைக்கப்படுகிறது. புலியனூர் ஓராய்மா கோயில் தேவஸ்வம் என்று அழைக்கப்படும் நம்பூதிரி குடும்பங்கள் கோயிலை நிர்வகிக்கின்றன. இது பாலா என்னும் இடத்திலிருந்து சுமார் 3 கிமீ (1.9 மைல்) மற்றும் எட்டுமனூரிலிருந்து 13 கிமீ (8.1 மைல்) தொலைவில் உள்ளது.

இறைவன்
------

இக்கோயில் இறைவன் சிவனுக்காக படைத்தளிக்கப்பட்ட கோயில் ஆகும்.கணபதி, யோகேஸ்வரர், சாஸ்தா, நாக கிருஷ்ணர், தேவி, யட்சியம்மா ஆகியோர் இக்கோயிலின் துணை தெய்வங்கள் ஆகும்.

வரலாறு
------

இந்த கோயிலை 'சத்தம்பலக்கல் (நலோனில்) சோனார் செட்டியார்' என்ற நபர் கட்டியுள்ளார்.

விழாக்கள்
---------

இக்கோவிலின் வருடாந்திர திருவிழா மலையாள மாதமான கும்பத்தில்(பிப்ரவரி/மார்ச்) எட்டு நாட்களுக்கு நடத்தப்படுகிறது. வருடாந்திர திருவிழா தவிர, விஷூ, நவராத்திரி, மண்டல மகரவிளக்கு மற்றும் மகா சிவராத்திரி ஆகியவை மற்ற முக்கியமான திருவிழாக்கள் ஆகும்.

மேற்கோள்கள்
-----------

1. ↑  "PULIYANNOOR MAHADEVA TEMPLE". .
2. ↑  "Puliyannoor Mahadeva Temple in Pala India". .
3. ↑  "Puliyannoor Mahadeva Temple in Pala India" (in en). .
4. ↑  "Shiva Temples in Kottayam District". .
5. ↑  "Puliyannoor Sri Mahadeva Temple". .